Sint Patrick (Latyns: Patricius; Proto-Iers: *Qatrikias; Moderne Iers: Pádraig [ˈpˠaːd̪ˠɾˠəɟ]; Wallies: Padrig) was 'n 5de eeuse Romeins-Britse Christelike sendeling en aartsbiskop van Armagh in Ierland. Sint Patrick, wat ook die "Apostel van Ierland" genoem word, is die hoofbeskermheilige van Ierland, naas Brigit van Kildare en Columba. Die lewensdatums van Patrick kan nie met sekerheid bepaal word nie, maar volgens 'n wydverspreide beskouing was hy 'n sendeling in Ierland gedurende die tweede helfte van die 5de eeu. Hy word algemeen as die eerste biskop van Armagh beskou en het die Christelike geloof nie net in Ierland gevestig nie, maar ook 'n belangrike rol by die kerstening van die Pikte en Angel-Saksers gespeel. Skriftelike oorlewerings is beperk tot twee kort werke, Patrick se spirituele outobiografie Confessio, en sy Brief aan Coroticus waarin hy kritiek op die mishandeling van Ierse Christene in Brittanje lewer. (en) "Saints by Cause". Geargiveer vanaf die oorspronklike op 10 Augustus 2006. Besoek op 25 Augustus 2006. (en) O'Rahilly, Thos.